kardosdrur/scandi-wiki huggingface dataset:
Evergreen

En evergreen (engelsk for "stedsegrøn") er i populærmusikken en melodi eller sang, hvis popularitet holder i årevis. På dansk kendes begrebet tilbage til 1940'erne, hvor det især er anvendt om jazzstandarder i bøger som Jazz skal der til af Otto Lington (1941) og Grammofonens "Evergreens" af Knud Hegermann-Lindencrone (1943).. Senere er begrebet udvidet, så det også omfatter andre populærmusikalske genrer som filmmusik, revyviser og sange fra det nyere pop/rockrepertoire.

I den danske kulturkanon fra 2006 indeholder en gruppe på 12 evergreens, der blandt andet omfatter revyvisen "Solitudevej“, flere melodigrandprixsange som "Dansevise", filmmusik som "Duerne flyver“ og "Er du dus med himlens fugle", dansktopsangen "Så længe jeg lever" og et rocknummer som "Under bøgen".

Referencer 

Musik
Felm

Felm er en kommune og en by i det nordlige Tyskland, beliggende i Amt Dänischer Wohld i den nordøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
I kommunen ligger landsbyerne Felmerholz, Kleinfelmerholz, Krück, Rögen, Stodthagen og Tonnenberg samt godset Rathmannsdorf.

Felm ligger ti kilometer nordnordvest for Kiel på halvøen Jernved (også: Danskerskoven, på tysk: Dänischer Wohld), mellem Kiel Fjord og Egernførde Fjord. Ved den sydlige kommunegrænse krydser Bundesstraße 76 fra Kiel mod Egernførde kommunen. Landskabet er præget af moseområder, med bl.a. naturschutzgebietet Kaltenhofer Moor og Felmer Moor.

Nabokommuner 
Felm grænser til følgende kommuner (med uret fra nord): Osdorf, Dänischenhagen, Altenholz, Neuwittenbek, Tüttendorf und Gettorp. På nær Dänischenhagen (Amt Dänischenhagen) og den amtsfrie kommune Altenholz hører alle nabokommunerne til Amt Dänischer Wohld.

Eksterne kilder/henvisninger 

 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Lærenemme Rita

Lærenemme Rita () er en britisk spillefilm fra 1983, instrueret af Lewis Gilbert efter teaterstykket Educating Rita fra 1980 af Willy Russell.

Handling 

Susan "Rita" White (Julie Walters), en gift frisør på 26 år, beslutter sig for gøre noget ved sin ellers ufuldstændige uddannelse, til dette formål indskriver hun sig til kursus på Open University, hvor hun møder den desillusionerede, drikfældige litteraturlærer Frank Bryant (Michael Caine). 

Ritas ankomst vender hans verden på hovedet - hendes friske, selvsikre måde at fremføre sig på finder han befriende og han lader sig rive med af Ritas udvikling, der ikke er uden indflydelse på hans egen.

Men prisen for hendes dannelse, som Frank med beklagelse ser, er tabet af hendes impulsivitet, hvor hendes nyerhvervede viden skaber nye sociale bånd og bryder med hendes forhenværende sociale miljø.

Medvirkende 

 Michael Caine som Prof. Frank Bryant
 Julie Walters som Susan "Rita" White
 Michael Williams som Brian, professor og mand til Elaine
 Dearbhla Molloy som Elaine, Brians hustru
 Jeananne Crowley som Julia, Frank Bryant dameven
 Malcolm Douglas som Denny, Susan/Ritas mand
 Godfrey Quigley som Ritas far
 Patricia Jeffares som Ritas mor
 Maeve Germaine som Sandra, Ritas søster
 Maureen Lipman som Trish, Ritas roommate
 Gerry Sullivan som sikkerhedsvagt
 Pat Daly som kvæstor
 Kim Fortune som Collins
 Philip Hurdwood som Tiger
 Hilary Reynolds som Lesley
 Jack Walsh som Price
 Christopher Casson som professor
 Gabrielle Reidy som Barbara
 Des Nealon som eksamensvagt
 Marie Conmee som kunde hos frisøren
 Oliver Maguire som tutor
 Derry Power som fotograf
 Alan Stanford som bistrobestyrer

Eksterne henvisninger 
 

Britiske film fra 1983
Dramafilm fra Storbritannien
Komediefilm fra Storbritannien
Film baseret på skuespil
Engelsksprogede film
Centralia (Washington)

Centralia er en by i Lewis County i den amerikanske delstat Washington med et areal på 19,3 km² og en befolkning på 14.742 indbyggere (2000). Centralia hed oprindeligt Centerville. Navnet ændredes til Centralia år 1891.

Blodbadet i Centralia var en voldsom konflikt den 11. november 1919 mellem veteranorganisationen American Legion og arbejdere i industrifagforeningen Industrial Workers of the World. Seks personer døde.

Kendte personer fra Centralia 
 Merce Cunningham, koreograf

Referencer 

Byer i Washington
Leidingen

Leidingen er en bydel i  kommunen  Wallerfangen med ca. 190 indbyggere i Landkreis Saarlouis i den tyske delstat (Bundesland) Saarland.

Geografi
Leidingen ligger på Saargau-plateauet. Byen ligger direkte op til grænsen mod Frankrig; på den franske side af grænsen ligger Leiding, som udgør den østlige del af kommunen Heining-lès-Bouzonville i Lorraine (Moselle). Den tysk-franske grænse mellem de to små byer udgøres af en vej på 1,6 km, der på den tyske side har navnet "Neutrale Straße" og på den franske side "Rue de la Frontière". De to små, næsten ens benævnte byer udgjorde tidligere et fælles samfund. Leidingen på den tyske side har 192 indbyggere, mens Leiding på den franske side kun har 28 indbyggere.

Historie 
I 2010'erne er man igen begyndt at samarbejde om fælles løsninger mellem de to byer på områder som drikkevandsforsyning og spildevandshåndtering, der blevet håndteret fra tysk side, mens gadebelysningen i Neutrale Straße/Rue de la Frontiére er overtaget af Frankrig. De to sider skiftes til at klare snerydningen til forskel fra tidligere, hvor hvert samfund har taget sin egen halvdel; den nye løsning giver en mere ensartet rydning. På begge sider af gaden er der nu også etableret samme type gadebelysning. Det tværnationale samarbejde har dog krævet både midler fra EU såvel som overvindelse af bureaukrati.

Referencer

Eksterne henvisninger 

Officiel hjemmeside

Byer i Saarland
Hermann Zumpe

Hermann Zumpe (født den 9. april 1850 i Oppach, død den 4. september 1903 i München) var en tysk dirigent og komponist.

Zumpe assisterede Richard Wagner 1873-76 i Bayreuth ved færdiggørelsen af Nibelungen-partiturerne. Han var siden teaterkapelmester i forskellige byer og blev hofkapelmester i Stuttgart 1891, dirigent for Kaimkoncerterne i München 1895, hofkapelmester i Schwerin 1897 og i München (med titel af generalmusikdirektor) 1900. Zumpe var en meget anset Wagner-dirigent. Han komponerede sange, operaer og nogle operetter (blandt dem Farinelli, 1886; opført i Stockholm 1888).

Kilder 
 

Personer fra Sachsen
Richard Wagner
Dirigenter fra Tyskland
Klassiske komponister fra Tyskland
Hofkapelmestre
Runeindskrifter fra Halland

Denne liste over Hallands runeindskrifter er en fortegnelse over alle kendte runeristninger i Halland, i alt syv stykker bestånde af gravsten, runesten, en brakteat og en slibesten.

Eftersom Halland hørte Danmark i vikingetiden, har ristningerne fået signum DR (Danmarks runeindskrifter), og er udstyret med et nummer ifølge Samnordisk runtextdatabas.
 DR 352, Vapnö slot, Vapnö socken, runesten
 DR 353, Holm, Holms socken, gravsten, nu i SHM
 DR 354, Kvibille kirke, Kvibille socken, indmuret gravsten, ser dog ud som en runesten
 DR 355A, Getinge kirke, Getinge socken, runesten, forsvundet
 DR 355B, Getinge kirke, Getinge socken, indmuret runesten
 DR SHM6320:35, fundsted ukendt, Ljungby socken, en slibesten nu i SHM
 Eskatorpsbrakteaten, DR BR74 IK241, 1, Eskatorp, Fjärås socken, brakteat, nu i SHM

Kilder 
 Samnordisk runtextdatabas
 Åke Ohlmarks, 100 Svenska Runinskrifter, Bokförlaget Plus, 1978,

Litteratur 
Nummereringen baserer sig på følgende værk:
Jacobsen, Lis; Moltke, Erik (1941-42). Danmarks runeindskrifter. København.
Dette standardværk behandler alle da kendte danske runeindskrifter, inklusive de som findes i de nuværende svenske landskaber Skåne, Halland og Blekinge.

Runeindskrifter
Halland
Runeindskrifter fra Blekinge

Denne liste over Blekinges runeindskrifter er en oversigt over runeindskrifter i Blekinge, forkortet DR efter landskabets tidligere tilhørsforhold til Danmark. Derefter følger et nummer ifølge Samnordisk runtextdatabas, ristningens eventuelle navn, dens placering och type genstand.

DR 356, Sölvesborgsstenen, Sölvesborgs socken, Listers härad.
DR 357, Stentoftenstenen, Gammeltorps socken, Listers härad.
DR 358, Gummarpstenen, Gammeltorps socken, Listers härad.
DR 359, Istabystenen, Mjällby socken, Listers härad.
DR 360, Björketorpsstenen, Listerby socken, Medelstads härad.
DR 361, Halahult, Åryds socken, Bräkne härad.
DR 363, Sturköstenen, Sturkö socken, Östra härad.
DR 364, Lösenstenen 1, Lösens socken, Östra härad.
DR 365, Lösenstenen 2, Lösens socken, Östra härad.
DR 366, Lösenstenen 3, Lösens socken, Östra härad.

Litteratur
Nummereringen baserer sig på:
 
 

Dette standardværk behandler alle da kendte danske runeindskrifter, inklusive de som findes i Skåne, Halland och Blekinge.

Runeindskrifter
Blekinge
Gunbjörg Thunvall

Gunbjörg Thunvall (født 26. august 1912 i Sarpsborg, død 8. juni 2009) var en svensk socialdemokratisk riksdagspolitiker.

Thunvall var riksdagsmedlem for Gävleborgs län i andetkammeret 1957–1970 og derefter i enkammerriksdagen 1971–1976.

Kilder 

Politikere fra Sverige
Solitudevej (vise)

"Solitudevej" er en dansk vise lanceret i revyen Cirkus Ib fra 1953. Visen har tekst af Poeten og musik af Sven Gyldmark og blev i revyen sunget af Elga Olga.

"Solitudevej" er en af de 12 evergreens, der kom med i kulturkanonen.

Sangteksten 
Visen har fire vers, der hver kan opdeles i et A- og et B-stykke. A-stykkerne består af to gange tre linjer, hvor linje 3 og ikke mindst linje seks er noget længere end de øvrige. B-stykkerne fungerer som omkvæd, og består af otte linjer hver, hvoraf linjerne to, fire og otte helt konsekvent gentager frasen "Om manda'n. I regnvejr. På Solitudevej." Linjerne inden disse slutter hver især med meget opfindsomme rim på ordet "Solitudevej", fx "huede mig" og "stra-pude-maj". Parret hedder naturligvis Gertrude og Kaj, hvor han viser sig som "et studekvaj", ligesom stråhatten "buede sig", og "så åbnede skoenes snude sig". 
Indholdsmæssigt beretter visen den i grunden triste historie om pigen Gertrude fra Solitudevej (sangerinden), der venter i regnvejret på sin kæreste Kaj, men opdager, at han bedrager hende, hvorpå hun i sidste vers sidder tilbage alene. Ordvalget, som teksten lægger hende i munden, er et lavstatus-københavnsk, som blandt andet omfatter "forkerte" udtaler af fremmedord (fx "melankolisk"), hvilket er med til karakterisere figuren Gertrude for publikum.

Melodi 
Sven Gyldmarks melodi går i trefjerdedelstakt og er holdt i en relativt neutral tone, hvor A-stykket primært har korte, staccato-agtige toner, mens tonerne i omkvædet er længere, ikke mindst ved ordet "Solitudevej" og rimene herpå.

Original fremførelse 

"Solitudevej" blev Elga Olgas helt store glansnummer, selv om hun fra begyndelsen ikke troede på visens potentiale. Årsagen til visens popularitet skal sikkert ikke mindst findes i hendes meget indfølte foredrag, der i løbet af de tre første vers lægger op til Gertrudes opdagelse af Kajs svigt, hvilket udløser nærmest en hel tudetur på sidste "Solitudevej" i tredje vers; undervejs fornemmer man hendes kortvarige håb i stemmen, da hun lige opdager Kaj. I begyndelsen af fjerde vers virker hun ganske afklaret – her deklamerer hun mere end egentlig synger – inden de mere dybe følelser slår igennem i det sidste omkvæd, og hun afslutter sangen i en større energiudladning.

Andre versioner  
"Solitudevej" er ikke en vise, mange nyere solister har fortolket, men Anne Herdorf sang den i forestillingen Revyperler 2013.

Referencer 

Sange fra Danmark
Kulturkanonen
Revyviser
Suzuki Baleno

Suzuki Baleno kan referere til flere forskellige bilmodeller fra Suzuki:
 Suzuki Baleno (1995) − en lille mellemklassebil solgt i Europa mellem 1995 og 2002
 En omdøbt version af Suzuki Liana, solgt i Indonesien mellem 2002 og 2007
 En omdøbt version af Suzuki SX4, solgt i Indonesien mellem 2008 og 2010
 Suzuki Baleno (2015) – en minibil solgt i Europa siden 2015
Solitudevej

Solitudevej er en gade på Nørrebro i København, i 1679 kaldt "den kongelige jagtvej" – ikke at forveksle med den nuværende Jagtvej.

Vejen førte fra Nørrebrogade ned til landstedet Solitude (eller Solitudo), der ved sin opførelse omkring 1720 lå helt isoleret. Det blev opført af grev U.A. Holstein. På landstedet var der 1770-83 indrettet en inokulationsanstalt. Ved Solitudevej lå traktørstedet Lille Ravnsborg fra begyndelsen af 1800-tallet. Her boede Johanne Louise Heiberg som barn, da hendes forældre ejede stedet.

Landstedets jorder blev udstykket i 1870, og i 1902 blev det revet ned.

Solitudevej er mest kendt som titel på Poul Sørensens revyvise, som Elga Olga sang i 1953. Vendepladsen for enden af gaden er opkaldt efter Elga Olga.

Gaden har i dag kun husnumre op til 5 og 6; bygningerne med højere numre blev nedrevet som led i saneringen af den sorte firkant.

Industriforeningens Kampklub havde i 1970'erne lokaler i gaden.

Kilder 

Gader på Nørrebro
Niels Levinsen

Niels Levinsen kan henvise til flere personer:

 Niels O. Levinsen - forfatter til Tykke-Niels-bøgerne
 Niels Levinsen (journalist) - dansk journalist og forfatter
Søhøjlandet

Søhøjlandet er det højest liggende område i Danmark og samtidig det område med den største tæthed af søer. Området ligger mellem de midtjyske byer Silkeborg, Hammel, Aarhus og Horsens. Mod øst afgrænses det af Aarhus Bugt, mod vest af den jyske højderyg. Mod nord og syd er der ikke nogen klart defineret grænse, men det er hovedsagelig området mellem Silkeborg og Skanderborg, der har givet navn til Søhøjlandet, eller Det midtjyske søhøjland.

Natur 
Landskabet i Søhøjlandet er karakteriseret af store skove, heder mange små enge og græsarealer, omgivet af store bakker og søer, der er forbundet med Gudenåen, Danmarks længste flod. Salten Å er også med til at markere landskabet. Mange søer i området er af stor biologisk interesse, f.eks. Slåensø, der regnes blandt de reneste søer i Danmark. Mere end 30% af arealet i Søhøjlandet består af skov, især Silkeborgskovene.

Store dele af Søhøjlandet er beskyttet som Natura 2000-områder og fuglebeskyttelsesområder.

Naturstyrelsen 
Søhøjlandet er navnet på en lokal enhed under Naturstyrelsen som forvalter offentligt ejede arealer i Silkeborg Kommune, Aarhus Kommune, Samsø Kommune, Odder Kommune, Skanderborg Kommune, den nordlige del af Horsens Kommune og mindre dele af Hedensted Kommune og Favrskov Kommune.
I praksis håndteres alle lovmæssige bestemmelser om skov og natur, samt rådgivning til private lodsejere om tilskud, naturbeskyttelse og evt. skader forårsaget af vildt i området.

Kontoret ligger på Vejlsøvej i Silkeborg nord for Vejlsø og Vejlbo Mose.

Galleri 
Typiske landskaber i Søhøjlandet:

Eksterne kilder/henvisninger 

 Søhøjlandet Danske Bjerge
 Søhøjlandet Naturstyrelsen

Region Midtjylland
Landskaber i Jylland
Power (varehuskæde)

POWER A/S (tidligere Expert) er en dansk elektronikkæde der sælger mange slags elektronik og hvidevarer.
Det danske POWER A/S er ejet af det norske selskab POWER International AS,
og denne koncern har også butikker i Norge, Sverige og Finland.

POWER Internationals historie går helt tilbage til 1962, hvor 47 norske elinstallatører gik sammen i en fælles indkøbsforening, som senere blev en del af Expert AS-koncernen, og som blev etableret i Danmark i 1964.
I 2017, skiftede Expert AS navn til POWER International AS.

POWER varehuse i Danmark

Region Hovedstaden 
 Glostrup, Åbnet 17. august 2015
 Herlev (BIG Shopping), åbnet 3. oktober 2015
 Frederiksberg (Frederiksberg Centret), åbnet 25. november 2015
 Kongens Lyngby (Lyngby Kulturcenter), Åbnet 27. oktober 2017
 Vesterport, Åbnet, 23. november 2019
 Ishøj, Åbent 11. november 2022
 Rødovre (Rødovre Centrum), Åbnet  27.           oktober 2023

Region Nordjylland 

 Aalborg, Åbnet 23. august 2019
 Frederikshavn, Åbnet 24. marts 2023

Region Midtjylland 
 Randers, åbnet 8. oktober 2016
 Viby (Mega Syd), åbnet 4. februar 2017
 Holstebro, åbnet 4. maj 2017
 Tilst, åbnet 3. august 2017
 Herning (Herningcentret), åbnet 7. oktober 2017
 Horsens, åbnet 20. november 2020
 Grenaa, åbnet 19. april 2021

Region Sjælland 
 Nykøbing Falster, åbnet 25. februar 2017 i Guldborgsundcentret
 Holbæk, åbnet 9. november 2018
 Køge, åbnet 10. maj 2019
 Ringsted, åbnet 12 april 2021
 Slagelse, åbnet 19. april 2022
 Næstved, Åbent 3. marts 2023

Region Syddanmark 
 Odense (Rosengårdcentret), åbnet 7. november 2015
 Sønderborg (Centerpassagen), åbnet 2. marts 2017
 Esbjerg (City Nord), åbnet 13. september 2019.
 Kolding, åbnet 16. november 2020
 Haderslev, Åbnet 3. november 2023

Eksterne henvisninger 
 www.power.dk
 Kontant: De forsvundne tilbud 27. november 2019, hentet 8. september 2022

Noter 

_

Detailvirksomheder fra Norge
Elektronikkæder i Danmark
Etableret i 2015
Netbutikker i Danmark
Semantisk-pragmatisk sprogforstyrrelse

Semantisk-pragmatisk sprogforstyrrelse (SPSF) handler om verbale og non-verbale vanskeligheder, som ikke skyldes kognitive problemer i øvrigt. Det handler om vanskeligheder ved at tilegne sig og anvende sprog, mundtligt og/eller skriftligt, men hvor der ikke er problemer med den formelle brug og forståelse af sprog, men derimod med de sociale/situationelle aspekter.

Et barn med SPSF kan således tale og forstå korrekt, men have svært ved at forstå nuancer, ironi etc., ligesom barnet kan komme til at bruge upassende ord eller udsagn. Der er et højt sammenfald med autisme, og hvis et barn har SPSF, anbefales det at udrede barnet for autisme.

Noter 

Indlæringsvanskeligheder
Lindau (Kiel)

Lindau er en kommune og en by i det nordlige Tyskland, beliggende i Amt Dänischer Wohld i den nordøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
I kommunen ligger de tre landsbyer Großkönigsförde, Lindau og Revensdorf samt bebyggelsen Hennerode.

Lindau ligger omkring 12 km nordvest for Kiel, 8 km syd for Egernførde og 17 km nordøst for Rendsborg mellem Vittensø, Kielerkanalen og Egernførde Fjord. Cirka 5 km nordøst for Lindau løber Bundesstraße 76 mellem Kiel og Egernførde, og 7 km mod norvest løber Bundesstraße 203 mellem Rendsborg og Egernførde.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Thora Daugaard

Theodora (Thora) Frederikke Marie Daugaard-Jensen (22. oktober 1874 i Storarden Sogn - 28. juni 1951 i Holstebro) var en dansk kvindesagsforkæmper, pacifist og redaktør. Daugaard styrede Kvindetoget (optog i forbindelse med kvinders valgret 5. juni 1915) i positionen som forretningsfører for Dansk Kvindesamfund.

Biografi 
Som datter af Petrine Daugaard (1848-1925) og kro- og hotelejer Peder Johannes Jensen (1841-1903) er Thora født i Hesselholt, Storarden. Hun voksede op på Gæstgivergården i Storarden. Den 9. april 1900 skiftede Thora efternavn fra Jensen til Daugaard-Jensen . Hun blev uddannet translatør i 1903 og arbejdede som redaktør for forskellige kvindeblade. Daugaard-Jensen forblev single og flyttede i 1920 ind i nyopførte Clara Raphaels Hus.

Dansk Kvindesamfund

International fredsbevægelse

Clara Raphaels Hus

Redaktør 
Af Tidens Kvinder og Vore Damer

Biograf - Grand Teatret

Anden Verdenskrig og flygtningebørn

Referencer

Eksterne henvisninger 
 

Politisk involverede personer fra Danmark
Kvinderetsforkæmpere fra Danmark
Pacifister fra Danmark
Danskere i 1800-tallet
Danskere i 1900-tallet
Personer i Dansk Kvindebiografisk Leksikon
Personer i Dansk Biografisk Leksikon
Neudorf-Bornstein

Neudorf-Bornstein (tysk) eller Nytorp-Bornsten (dansk) er en kommune og en by i det nordlige Tyskland, beliggende på halvøen Jernved i Amt Dänischer Wohld. Neudorf-Bornstein ligger i den nordøstlige del af Kreis Rendsborg-Egernførde i den centrale del af delstaten Slesvig-Holsten.

Geografi 
I Neudorf-Bornstein ligger der, udover de to landsbyer der har lagt navn til kommunen, de to godser Behrensbrook og Rothenstein. Kommunen er beliggende ca. 8 km sydøst for Egernførde ved Bundesstraße 76 mod Kiel.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Er du dus med himlens fugle

"Er du dus med himlens fugle" er en dansk sang fra spillefilmen Vagabonderne på Bakkegården fra 1958. Sangen har tekst af Finn Martin (pseudonym for Erik Leth) og musik af Sven Gyldmark og blev i filmen sunget af Poul Reichhardt.

"Er du dus med himlens fugle" er en af de 12 evergreens, der kom med i kulturkanonen.
Sangen kom ikke med blandt de nominerede i Berlingske Tidendes afstemning om "århundredets danske sang",
men blev nævnt som en af de savnede på listen.

Sangteksten 

I filmen spiller Poul Reichhardt vagabonden Martin, der på sin færd rundt i landet er nået til sin hjemegn. En hund snupper hans hat, og i jagten på den kommer han tilfældigt ind på en gårdsplads og møder to tjenestepiger, som han får en hyggelig snak med. Han forlader dem  med sin genvundne hat, mens han begynder på at synge "Er du dus med himlens fugle", og han fortsætter ud ad landevejen, mens han synger sangen færdig. Sangen høres ganske tidligt i filmen.

Sangen har to vers, der hver består af tre dele à fire linjer. Første dels linjer er ganske korte (9-9-7-5 stavelser), mens de to øvrige dele har længere linjer (henholdsvis 14-13-14-13 og 12-12-14-16 stavelser). Sangens omkvæd begyndende med "Er du dus med himlens fugle" ligger i 5. og sjette linje og gentages med en lille variation i de to sidste linjer i hvert vers.
Igennem sangen opremses flere dyr og planter: kronhjort, stær, rødkælk, guldsmed, forglemmigej, grantræ og vibstjert.

Indholdsmæssigt er sangen en hyldest til vagabondens frie tilværelse og ikke mindst hans glæde ved at være tæt på naturen.

Melodi 
Sven Gyldmarks melodi er holdt i en lys, dur-baseret tone, der understreger teksten, baseret på en firdelt taktart, der passer til den vandring, som sangeren tager, mens han synger sangen. I de første linjer bruger han flere halvnoder for at strække tiden lidt, mens han senere har indlagt trioler, der kan minde om fuglenes fløjten – igen en henvisning til filmscene og teksten. Mod slutningen af hvert vers er der indlagt en fermat til at give lytteren tid til at fordøje budskabet.

Andre versioner  
"Er du dus med himlens fugle" er fortolket i flere senere udgaver. De Nattergale har fx lavet en jysksproget parodi på den til albummet Nu ka' det vist ik' bli' meget bedre, mens Birthe Kjær, Kim Sjøgren og Lars Hannibal på Dansk filmmusik på vores måde (1997) og Dario Campeotto på En aften med Dario Campeotto (2011) har lavet versioner, der er langt mere loyale mod den originale version.

Referencer 

Sange fra Danmark
Sange fra 1958
Kulturkanonen
Erik Leth

Erik Alexander Leth (26. marts 1923 - 24. september 2000) var en dansk sangskriver, der skrev tekst til en stribe populære sange fra midten af det 20. århundrede. Han skrev undertiden under pseudonymet Finn Martin.

Karriere 
Erik Leth fik som ung en kontorelevuddannelse og arbejdede efterfølgende i mange år i sin mors skotøjshandel. Men allerede i 1941 fik han sin første sangtekst optaget i Apollorevyen, og snart var han en etableret figur i musikmiljøet. Han skrev flere populære sange sammen med komponisten Sven Gyldmark, blandt andet "Er du dus med himlens fugle" (en af 12 udvalgte evergreens i Kulturkanonen), "Susanne, Birgitte og Hanne" og "Når en sailor går i land", Osvald Helmuth-træfferne "Det er ikke til at se, hvad der er opad eller nedad" og "Det er med at finde en grimasse, der kan passe" samt "Skal vi klippe vore julehjerter sammen".

Han skrev tekster direkte til pladeindspilninger, film og revyer gennem et langt liv og havde så sent som i Cirkusrevyen 1995 med sangen "Dumme kælling" om Ritt Bjerregaard fremført af Ditte Hansen.

Referencer 

Sangskrivere fra Danmark